O‘ZBEKISTON KASABA UYuShMALARI FEDERATSIYASI KENGAShINING QURILAYOTGAN MA’MURIY BINOSINI TOShKENT ShAHAR HOKIMLIGINING MEHMONXONASIGA MOSLAShTIRISh TO‘G‘RISIDA

Vazirlar Mahkamasi va O‘zbekiston Kasaba uyushmalari Federatsiyasi Kengashi qaror qiladilar:
 1. O‘zbekiston Kasaba uyushmalari Federatsiyasi Kengashining qurilayotgan ma’muriy binosi Toshkent shahar hokimligi mehmonxonasi kompleksiga moslashtirilsin.
 2. “O‘zistiqbolstat” davlat qo‘mitasi, Moliya vazirligi 1994-yilda mehmonxona kompleksi qurilishini nihoyasiga yetkazish uchun Toshkent shahar hokimligiga zarur mablag‘lap ajratishni nazarda tutsinlar.
 3. Kasaba uyushmalari Federatsiyasi Kengashi Ishlar boshqarmasi qurilayotgan “Uyushmalar uyi” ma’muriy binosini 1993-yil 1-apreldagi holatiga ko‘ra Toshkent shahar hokimligiga bersin.
 Toshkent shahar hokimligi mehmonxona kompleksi foydalanishga topshirilgandan keyin undan birgalikda foydalanish va foydani uning qurilishiga sarflangan mablag‘lapga mutanosib ravishda taqsimlash to‘g‘risida Kasaba uyushmalari Federatsiyasi Kengashi Ishlar boshqarmasi bilan shartnoma tuzsin.
 4. Toshkent shahar bosh rejalashtirish ilmiy-tadqiqot va loyihalash instituti ma’muriy binoni mehmonxona kompleksiga moslashtirish bo‘yicha loyiha ishlarini bajarsin hamda ishchi hujjatlarini buyurtmachi bilan kelishilgan muddatda bersin.
 5. “O‘zshartnomasavdo” davlat uyushmasi taqdim etilgan asoslangan materiallarga muvofiq mehmonxona qurilishiga moddiy-texnika resurslari va asbob-uskunalar ajratsin.
 6. Toshkent shahar hokimligi, “Toshkentqurilish” davlat korporatsiyasi mehmonxonani 1994-yilning birinchi yarim yilligida foydalanishga topshirish bo‘yicha tadbirlarni ishlab chiqsinlar va amalga oshirsinlar.
 7. “O‘zsanoatqurilishbank”ka 1993-yilda ma’muriy binoni qayta moslashtirish va Toshkent shahrida mehmonxona kompleksi qurilishi bo‘yicha bajariladigan ishlarni Vazirlar Mahkamasining 1993-yil 21-iyundagi 300-son qaroriga muvofiq imtiyozli mablag‘ bilan ta’minlashga ruxsat berilsin.